
RAPORT DE SPECIALITATE

- pentru proiectul de hotărâre privind aprobarea închirierea prin licitație publică a terenurilor ce aparțin domeniului public al Municipiului Marghita, în vederea amplasării de panouri publicitare și respectiv a documentației de atribuire

	Prezentul Raport de specialitate s-a întocmit de către Compartimentul juridic în baza Referatului de aprobare al primarului Municipiului Marghita nr. 2826 din 16.03.2023pentru Proiectul de hotărâre privind aprobarea închirierii prin licitație publică a terenurilor ce aparțin domeniului public al Municipiului Marghita, în vederea amplasării de panouri publicitare și respectiv a documentației de atribuire.
	Baza legală pe care se întemeiază proiectul este următoarea:
- art. 12, alin.2 din Legea nr. 185/2013 privind amplasarea şi autorizareamijloacelor de publicitate: “Unităţile administrativ-teritoriale sunt obligate să organizeze procedura privind atribuirea prin concesionare, închiriere sau asociere în participaţie a amplasamentelor şi mijloacelor de publicitate stabilite prin regulamentele locale de publicitate, pe zone de publicitate şi/sau tipuri de mijloace de publicitate, cu respectarea procedurilor legale privind atribuirea contractelor de achiziţie publică”;
- art. 333, alin. 1 și 5, art. 334 din OUG nr. 57/2019privind codul administrativ, cu modificările și completările ulterioare, potrivit cărora închirierea bunurilor proprietate publică a unităţilor administrativ-teritoriale se aprobă, prin hotărâre a consiliului local și se face prin licitație publică, iar documentația de atribuire cuprinde caietul de sarcini, fişa de date a procedurii, contractul-cadru conţinând clauze contractuale obligatorii, formulare şi modele de documente, aplicându-se în mod corespunzător dispoziţiile art. 310 alin. (1) şi (2) lit. a) şi b), art. 312 alin. (2) - (4), (6) şi (7) şi ale art. 313;
- art. 29, alin. 1, 2 și 3, Anexele de la 1 la 7, din HCL nr. 62/24.03.2022 pentru aprobarea Regulamentului privind organizarea și desfășurarea activității de publicitate, reclamă și afișaj în Municipiul Marghita, potrivit cărora ”(1) Amplasamentele aflate în proprietatea sau în administrarea unităţii administrativ-teritoriale Marghita – domeniu public, destinate montării mijloacelor de publicitate vor fi închiriate/concesionate prin licitaţie publică organizată în condiţiile legii, conform anexelor prezentului regulament. (2) Licitaţiile pentru amplasamentele prevăzute la alin. (1) se organizează pe zone de publicitate sau/şi tipuri de mijloace de publicitate, stabilite în conformitate cu regulamentul local de publicitate. (3) Preţul de pornire al licitaţiilor publice pentru închirierea terenurilor destinate amplasării de sisteme publicitare luminoase sau iluminate va include taxa de ocupare a domeniului public (stabilită prin H.C.L).”
Regulamentul privind organizarea și desfășurarea activității de publicitate, reclamă și afișaj în Municipiul Marghita, aprobat prin Hotărârea Consiliului Local nr. 62/24.03.2022, în acord cuprevederile Legii nr. 185/2013, asigură cadrul legal care stă la baza exercitării activităţii deamplasare a mijloacelor de publicitate.
În raport cu aceste prevederi s-a dispus începerea demersurilor legale pentru scoaterea lalicitaţie publică, în vederea închirierii, a suprafeţelor de teren, prezentate în Anexa nr. 1 laprezentul raport, destinate amplasării de panouri publicitare, terenuri ce aparţin domeniului public
al municipiului Marghita.
Terenurile scoase la licitaţie publică, prezentate în Anexa nr.1, aparţin domeniului public alMunicipiului Marghitaînsușite prinHotărârea Consiliului Local nr.35/1999, cu modificările și completările ulterioare și atestate potrivit anexei nr. 6la Hotărârea de Guvern nr. 970/2002 privind atestarea domeniului public al județului Bihor precum și al municipiilor,orașelor și comunelor din județul Bihor, cu modificările și completările ulterioare.
	Pentru desfăşurarea procedurii de închiriere prin licitaţie a suprafeţelor de teren, ce aparţin
domeniului public al Municipiului Marghita au fost întocmite documentele necesare în cadrul procedurii de licitaţie publică (caietul de sarcini şi documentaţia de atribuire).
Caietul de sarcini şi documentaţia de atribuire au fost întocmite în conformitate cu prevederile art. 297 alin. 1 lit.c) şi art. 332-348 din Ordonanţa de Urgenţă a Guvernului nr. 57/03.07.2019 privind codul administrativ, cu modificările și completările ulterioare.	
Documentaţia de atribuire este alcătuită din:
a)Caietul de sarcini – Anexa nr. 2 la prezentul raport; 
b) Fişa de date a procedurii- Anexa nr. 3 la prezentul raport;
c) Contractul-cadru conţinând clauze contractuale obligatorii-Anexa nr. 4 la prezentul raport;
d) Formulare și modele de documente- Anexa nr. 5 la prezentul raport.
Caietul de Sarcini este structurat astfel:
1. Informaţii generale privind obiectul închirierii
1.1. Descrierea şi identificarea bunului care urmează să fie închiriat
1.2.Destinaţia bunului ce face obiectul închirierii
2. Condiţii generale ale închirierii
2.1. Regimul bunurilor proprii respectiv al bunurilor utilizate
2.2. Obligaţiile privind protecţia mediului, stabilite conform legislaţiei în vigoare
2.3. Obligativitatea asigurării exploatării în regim de continuitate şi permanenţă
2.4. Interdicţia subînchirierii bunului închiriat
2.5. Durata închirierii
2.6. Chiria minimă şi modul de plată
2.7. Natura şi cuantumul garanţiilor
3. Condiţii de valabilitate pe care trebuie să le îndeplinească ofertele
4. Încetarea contractului de închiriere
5. Alte cerinţe.
Documentaţia de atribuire privind închirierea prin licitaţie publică, pe o perioadă de 5 ani, asuprafeţelor de teren ce aparţin domeniului public al Municipiului Marghita este prezentată înAnexele de la nr. 2 la nr. 5 la prezentul raport.
În documentaţia de atribuire sunt precizate orice cerinţe, criterii, reguli şi alte informaţiinecesare pentru a asigura ofertantului o informare completă, corectă şi explicită cu privire la modulde întocmire a ofertei şi de aplicare a procedurii de atribuire a contractului de închiriere.
Faţă de cele prezentate, în conformitate cu prevederile Legii nr. 185/2013 privind amplasarea şi autorizarea mijloacelor de publicitate, HCL nr. 62/24.03.2022 pentru aprobarea Regulamentului privind organizarea și desfășurarea activității de publicitate, reclamă și afișaj în Municipiul Marghita și OUG nr. 57/2019 privind Codul admnistrativ, art. 108, art. 129, alin. 2 lit. c), alin. 6, lit. a), art. 139alin. 1, alin. 3 lit. g), art. 297, art. 332-348, 

PROPUNEM:

spre aprobare Consiliului Local al Municipiului Marghita:
1. Închirierea prin licitaţie publică, pe o perioadă de 5 ani, a terenurilor ce aparţin domeniului
[bookmark: _GoBack]public al Municipiului Marghita, identificate în Anexa nr. 1 la prezentul raport, în vedereaamplasarii de panouri publicitare;
2. AprobareaCaietului de Sarcini, privind închirierea prin licitaţie publică aterenurilor ce aparţin domeniului public al Municipiului Marghita, conform Anexei nr. 2 la prezentul raport;
3. Aprobarea Fişei de date, privind închirierea prin licitaţie publică a terenurilor ce aparţin domeniului public al Municipiului Marghita, conform Anexei nr. 3 la prezentul raport;
4. Aprobarea Contractului-cadru de închiriere prin licitaţie publică a terenurilor ce aparţin domeniului public al Municipiului Marghita,conform Anexei nr. 4 la prezentul raport;
5. Aprobarea Formularelor și modelelor de documente, conform Anexei nr. 5la prezentul raport ;
6. Împuternicirea Primarului Municipiului Marghita să semneze contractele de închiriere.

Întocmit,
Cons. jr. Mirela – Mariana SARCA

